Camille de Soyécourt

Camille de Soyécourt (anajulikana pia kwa jina la kitawa: Thérèse Camille de l'Enfant-Jésus; 1757 – 1849) alikuwa mtawa wa Ufaransa katika Shirika la Wakarmeli Peku. Alirejesha shirika hilo nchini Ufaransa baada ya Mapinduzi ya Ufaransa.

Camille de Soyécourt alikuwa binti wa Marquis de Soyécourt. Akiwa mtoto, aliwekwa chini ya uangalizi wa watawa wa Shirika la Kutembelea Bikira Maria Mtakatifu. Alipofikia umri wa miaka 16, Camille aliamua kuwa mtawa, lakini alikumbana na upinzani kutoka kwa wazazi wake waliotaka aolewe, jambo alilopinga vikali. Alisubiri hadi alipofikia utu uzima akiwa na umri wa miaka 25 ndipo akaingia katika shirika la Wakarmeli, licha ya masikitiko makubwa ya wazazi wake. Hata hivyo, mwanzoni alihisi maisha ya kujinyima kuwa magumu.
Wakati wa Mapinduzi ya Kifaransa, watawa walifukuzwa kwenye konventi yao mnamo 1792. Walijikusanya katika makundi madogo kwenye nyumba za kukodi na kuendeleza maisha yao ya kitawa kwa siri. Wengine walikamatwa, akiwemo Dada Thérèse Camille, ambaye aliachiliwa baada ya muda fulani gerezani. Baada ya kipindi cha kutangatanga, alirudi Paris na kuanzisha jamii ya kitawa kwa siri.

 Marejeo 

Jamii:Waliofariki 1757
Jamii:Waliofariki 1849
Jamii:mabikira
Jamii:Wakarmeli
Jamii:Wanawake wa Ufaransa
Jamii:Watawa waanzilishi